JARdagi Kryuger milliy bog‘idagi safari ishtirokchisi buyvollar (buqalar kenja oilasiga mansub hayvon) podasida arslon hujum qilganiga guvoh bo‘ldi. Uning videosi UPI tomonidan e’lon qilingan. Ovni yirtqich hayvonga tashlangan buqa to‘xtatib qo‘ydi. «Arslon orqaga o‘girildi va katta tezlikda chopib ketdi, - deya aytib o‘tdi video muallifi. - Buyvol uni 100 metrdan ko‘proq masofaga quvib bordi, so‘ng ular to‘xtashdi». Kryuger Milliy bog‘i JARning shimoli-sharqida joylashgan. Uning hududida qariyb 1,5 ming sher, 12 ming fil, 2,5 ming buyvol, mingga yaqin qoplon va 5 ming karkidon yashaydi.